

**UPISI U 1.RAZRED**

**UPISI U 1. RAZRED**

Poštovani roditelji budućih prvašića,

kako bismo vam olakšali ovogodišnje upise, ovdje možete naći sve korake koje trebate napraviti prije nego što Vaše dijete bude upisano u 1. razred!

**1. Prijava za liječnički pregled putem aplikacije**[**https://kvacica.hr/**](https://kvacica.hr/)

Potrebne informacije za liječnički pregled djeteta možete dobiti i na broj telefona 01 2060 238 ili na e-mail: [skolska.medicina.zelina@zzjz-zz.hr](http://skolska.medicina.zelina@zzjz-zz.hr/).

Liječnički pregled djece će se u Domu zdravlja Sveti Ivan Zelina provoditi od **31. 3. do 15. 6. 2024.** godine. Prijave za liječnički pregled su u tijeku i već sada možete odabrati svoj termin za pregled. Predlažemo da to učinite što prije.

**2. Prijave za upis u 1. razred osnovne škole u školskoj godini 2024./2025. provode se elektroničkim putem korištenjem  Nacionalnog informacijskog sustava upisa u osnovne škole (NIAS – e-građani).**

a) **Do 31. 3. 2024.** godine možete preko poveznice [https://osnovne.e-upisi.hr](https://osnovne.e-upisi.hr/)podnijeti prijavu za upis svog djeteta u 1. razred.

b) Za djecu s utvrđenim teškoćama prijave preko iste poveznice ([https://osnovne.e-upisi.hr](https://osnovne.e-upisi.hr/)) moguće su do 31. 3. 2024. godine.

c) Za prijevremeni upis djeteta (dijete rođeno od 1. 4. 2018. do 31. 12. 2018.)  također možete ispuniti prijavu na [https://osnovne.e-upisi.hr](https://osnovne.e-upisi.hr/) do 31. 3. 2024.

d) Za privremeno oslobađanje od upisa djeteta u 1. razred prijavu isto tako ispunjavate na [https://osnovne.e-upisi.hr](https://osnovne.e-upisi.hr/) do 31. 3. 2024.

*Napomena: U sustav za elektroničke upise u osnovne škole roditelji ulaze preko portala e-Građani. Ukoliko do sada niste imali potrebu za korištenjem sustava e-Građani, možete pogledati uvjete i način prijave na*[*https://gov.hr*](https://gov.hr/)*.*

**3. Utvrđivanje psihofizičkog stanja djeteta obavljat će se u prostorijama Osnovne škole Dragutina Domjanića prema unaprijed određenim terminima.**

**Dodijeljene termine poslat ćemo u pozivu na kućnu adresu svakome od vas.**Termine neće biti moguće naknadno mijenjati. **Tablica sa dodijeljenim terminima će biti dostupna u školi** **od 26. 2. 2024. do 11. 3. 2024. godine i tada je moguće provjeriti koji termin vam je dodijeljen - radnim danom od 6.30 ujutro do 19.30 poslijepodne**. **Za provjeru termina nužno je znati OIB djeteta.**

**Molimo Vas da se pridržavate gore navedenih datuma.**

Dodatne upute:

a) Prilikom dolaska u školu potrebno je javiti se domaru na porti i kao razlog dolaska navesti provjeru dodijeljenih termina za upis u 1. razred.

b) Domar će vas uputiti kod stručne službe gdje ćete moći u tablici provjeriti svoj dodijeljeni termin.

c) Podaci koje nam možete dostaviti prilikom provjere dodijeljenih termina u tablici su ime i prezime djeteta, datum rođenja djeteta, adresa boravka/ prebivališta, ime i prezime roditelja, broj telefona, e-mail adresa.

Stručna služba:

Darko Mandić, psiholog

Tea Harasemljuk, pedagog

Ivana Šokčević, socijalni pedagog

Ravnateljica:

Martina Potočki